Яңы Меңйетәр ауылының төп йорто – боронғо Мең өйәҙе, хәҙерге Иглин районына ингән Меңйетәр ауылы. Уның исеме бер-нисә тапҡыр үҙгәртелә. Тәү башта ул Атйе-тәр, һуңынан Мең – Атйетәр, тип йөрөтөлә. Беренсе вариант ауылға нигеҙ һалыусыларҙың исеме менән бәйле. 1832 йылда был төбәктә Ғәйнулла Атйетәров йәшәй. Икенсе вариант ауыл халҡының тап Мең ырыуына ҡарауын белдерә. Халыҡта ауылдың исемен Меңләр, тип йөрөтөүҙәре лә ишетелә.